
1. [bookmark: part_c8889be5d523482e81bb176e6fe56cd2][bookmark: part_da460e3efffa45688cb920cd281c7959][bookmark: part_2d694ec0bf4747a2ace8bc3a118ff44f][bookmark: part_b3f278cdbcbe467a8b3f1d6ea4ea85f8][bookmark: part_472a163f4f844a9297cdf9e29b7fb942][bookmark: _Toc239836406][bookmark: _Ref39666794][bookmark: _Ref39666796][bookmark: _Toc48053171][bookmark: _Toc147739116]Bendra informacija 
1.1. Perkančioji organizacija – Aplinkos apsaugos departamentas prie Aplinkos ministerijos, juridinio asmens kodas 304766622, adresas Smolensko g. 15, LT-03201 Vilnius, darbo laikas pirmadieniais–ketvirtadieniais 8.00–17.00 val., penktadieniais 8.00–15.45 val., nedirba valstybinių švenčių dienomis, prieššventinę dieną dirba viena valanda trumpiau. Perkančioji organizacija nėra PVM mokėtoja.
1.2. Pirkimas neatliekamas naudojantis centralizuotų pirkimų katalogu, nes nes nėra galimybės šio pirkimo objekto įsigyti CPO LT elektroniniame kataloge. 
1.3. Pirkimo Komisija nėra sudaroma. 
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.3. papunkčiu, t. y. teikdamas paslaugas tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais ar kitais tiekėjo pateiktais lygiaverčiais įrodymais. Aplinkos apaugos kriterijų reikalavimai nustatyti specialiųjų pirkimo sąlygų 4 priede „Aplinkos apsaugos kriterijų reikalavimai“.
1.5. Pirkime neleidžiama pateikti alternatyvių pasiūlymų. 
1.6. Pirkimui skirta lėšų suma – 30000,00 Eur be PVM, 36300,00 Eur su PVM.
1.7. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc239836407]Pirkimo objektas
2.1.  Perkančioji organizacija numato įsigyti automobilių remonto ir techninės priežiūros paslaugas (Biržų regionas) (toliau – Paslaugos). Reikalavimai pirkimo objektui nustatyti specialiųjų pirkimo sąlygų 1 priede „Techninė specifikacija“. 
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede „Techninė specifikacija“.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc239836408]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos 
3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo nurodyti specialiųjų pirkimo sąlygų 2 priede „Pasiūlymas“ 2 skyriuje ir 5 priede „Tiekėjų pašalinimo pagrindai“.
3.2. Tiekėjams nenustatomi kvalifikacijos reikalavimai ir reikalavimai dėl kokybės vadybos sistemos. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams. 
4. [bookmark: _Toc239836409]Reikalavimai, susiję su nacionaliniu saugumu 
4.1. Reikalavimai susiję su nacionaliniu saugumu netaikomi.
5. [bookmark: _Toc239836410]Specialieji reikalavimai pasiūlymų rengimui ir pateikimui
5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 2 priede „Pasiūlymas“ pateiktą pasiūlymo formą, pasiūlymo formoje nurodyti ir kiti, tiekėjo nuomone, būtini dokumentai (jų kopijos):
5.1.1. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.2. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
5.1.3. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.4. jungtinės veiklos sutarties skaitmeninė kopija (jeigu pasiūlymą teikia ūkio subjektų grupė);
5.1.5. užpildytas specialiųjų pirkimo sąlygų 2 priedo „Pasiūlymas“ priedas „Įkainiai“ (Excel formatu);
5.1.6. dokumentai, įrodantys atitiktį dėl aplinkos apsaugos kriterijų (specialiųjų pirkimo sąlygų 4 priedas „Aplinkos apsaugos kriterijų reikalavimai“);
5.1.7. kiti tiekėjo manymu reikalingi dokumentai.
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Specialiųjų pirkimo sąlygų 2 priede „Pasiūlymas“ pateikiama bendra pasiūlymo kaina be PVM, PVM dydis ir bendra pasiūlymo kaina su PVM turi būti nurodyti dviejų skaičių po kablelio tikslumu (pvz., 10,55).
5.6. Specialiųjų pirkimo sąlygų 2 priedo „Pasiūlymas“ priede „Įkainiai“ pateikiami paslaugų įkainiai turi būti nurodyti dviejų skaičių po kablelio tikslumu (pvz., 10,55). Visų lentelių C stulpelyje „Paslaugų įkainis“ turi būti nustatytas skaičių formatas su dviem skaičiais po kablelio, kad paspaudus ant langelio nebūtų matyti daugiau skaičių po kablelio. Tiekėjas negali keisti lentelės struktūros ar formulių – galima tik užpildyti reikiamus laukus.
5.7. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 


[bookmark: _Toc239836411]6. Pasiūlymo galiojimo užtikrinimas
6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc239836412]Pasiūlymų vertinimas
7.1. Perkančioji organizacija ekonomiškai naudingiausią pasiūlymą išrenka pagal kainos ir kokybės sąntykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 6 priede „Pasiūlymų vertinimo kriterijai ir sąlygos“.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:
7.3.1. užpildytas specialiųjų pirkimo sąlygų 2 priedo „Pasiūlymas“ priedas „Įkainiai“;
7.3.2. dokumentai, įrodantys atitiktį dėl aplinkos apsaugos kriterijų (specialiųjų pirkimo sąlygų 4 priedas „Aplinkos apsaugos kriterijų reikalavimai“).
7.4. Perkančioji organizacija atmes tiekėjo pasiūlymą:
7.4.1. jei bendra pasiūlymo kaina viršys 36 300,00 Eur su PVM. Maksimali priimtina pasiūlymo kaina 36 300,00 Eur su PVM, neįskaitant faktiškai patiriamų išlaidų, tiesiogiai susijusių su sutarties vykdymu, detalių ir remonto medžiagų;
7.4.2. jei nebus užpildytos specialiųjų pirkimo sąlygų 2 priedo „Pasiūlymas“ priedo „Įkainiai“ visų lentelių visų paslaugų pozicijos (C ir D stulpeliai);
7.4.3. jei tiekėjas specialiųjų pirkimo sąlygų 2 priede „Pasiūlymas“ priedo „Įkainiai“ paslaugų įkainius pateiks su daugiau nei dviem skaičiais po kablelio;
7.4.4. jei tiekėjas specialiųjų pirkimo sąlygų 2 priede „Pasiūlymas“ bendrą pasiūlymo kainą be PVM, PVM dydį ir bendrą pasiūlymo kainą su PVM pateiks su daugiau nei dviem skaičiais po kablelio;
7.4.5. jei siūlomas ilgesnis nei 10 (dešimt) darbo dienų garantinio laikotarpio metu pastebėtų trūkumų šalinimo terminas;
7.4.6. jei Paslaugų teikimo vieta bus nurodyta didesniu kaip 5 km atstumu nuo Aplinkos apsaugos departamento prie Aplinkos ministerijos  Panevėžio valdybos administracinio padalinio, Rotušės  g. 10, Biržai (atstumas bus nustatomas pagal www.maps.lt automobilio maršruto paieškos duomenis, maršruto paieškoje nurodant perkančiosios organizacijos adresą ir serviso adresą bei naudojant maršruto tipą – „Ieškoti trumpiausio“), (Specialiųjų pirkimo sąlygų 1 priedo „Techninė specifikacija“ 3 punkto reikalavimas).
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc239836413]8. Sutarties sudarymas
8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 3 priede „Sutarties projektas“. 

[bookmark: _Toc239836414]9. Priedai 
9.1. pirkimo sąlygų 1 priedas „Techninė specifikacija“;
9.2. pirkimo sąlygų 2 priedas „Pasiūlymas“ ir pasiūlymo priedas „Įkainiai“;
9.3. pirkimo sąlygų 3 priedas „Sutarties projektas“;
9.4. pirkimo sąlygų 4 priedas „Aplinkos apsaugos kriterijų reikalavimai“;
9.5. pirkimo sąlygų 5 priedas „Tiekėjų pašalinimo pagrindai“;
9.6. pirkimo sąlygų 6 priedas „Pasiūlymų vertinimo kriterijai ir sąlygos“;
9.7. pirkimo sąlygų 7 priedas „Terminai“.

	
	
	



	
	
	



